Il-Kumissarju għat-Tfal fi stqarrija nnotat li t-tfal huma suġġetti attraenti għar-reklamar ta' prodotti u servizzi u ma jistax jonqos li hekk kif l-elezzjoni generali toqrob l-immagini tag ħhom tintuża wkoll għ all-komunikazzjoni politika. F' pajjiż fejn kulħadd jaf lil kulħ add u d-deni tal-elezzjoni jibda jinhass, il-Kummissarju għat-Tfal tħoss l-importanza li l-adulti jkunu konxji mill-effett li wiri ripetut tal-immagni tat-tfal jista' jħalli fuq l-istess minuri. Il-Konvenzjoni tal-Ġnus Magħquda dwar id-Drittijiet tat-Tfal tagħti lill-minuri l-jedd li jipparteċipaw, jiffurmaw opinjoni u jassoċjaw ruħhom ma' partit jew ieħor. Madanakollu, il-Kummissarju għat-Tfal tħoss li din il-parteċipazzjoni attiva mill-minuri spiss tiġi sfruttata sew minn aġenti kkummisjonati u wkoll minn ġenituri, li jagħtu l-kunsens sħiħ tagħhom għal din il-parteċipazzjoni. Ftit huma dawk li jqisu l-effetti fit-tul tal-parteċipazzjoni tat-tfal fil-kampanji elettorali. Xbihat ta' minuri fuq billboards u materjal politiku ieħor jistgħu xi kultant iwasslu għal ibbuljar kif ukoll għal diskriminazzjoni. Għal din ir-raġuni, l-Uffiċċju tal-Kummissarju għat-Tfal talab lill-Awtorita' Maltija dwar il-Kompetizzjoni u l-Affarijiet tal-Konsumatur biex tfassal standards għall-parteċipazzjoni tal-minuri f' komunikazzjoni politika, kampanji elettorali, referenda u kull ma għandu x' jaqsam mal-votazzjonijiet. L-Istandard tfassal minn Kumitat Tekniku magħmul minn: Aġenzija Appoġġ Assoċj azzjoni Maltija Awdjo-Viżiva Awtorita' tax-Xandir Kummissarju għat-Tfal Kummissjoni għad-Drittijiet ta' Persuni b' Diżabilta' Partit Nazzjonalista Uffiċċju tal-Kummissarju dwar l-Informazzjoni u l-Protezzjoni tad-Data Universita' ta' Malta – Fakulta' tal-Benessri Soċjali Servizz tax-Xandir Pubbliku L-Istandard joffri linji gwida ċari lill-aġenti kkummisjonati u ġenituri kollha għall-protezzjoni u l-appoġġ lill-minuri fl-istadji kollha tal-produzzjoni. L-Istandard jeżiġi li qabel il-kunsens tal-ġenituri jsir assessjar minn professjonisti rikonoxxuti fil-qasam soċjali sabiex jiġi żgurat li t-tfal ikunu jafu kif u fejn se jidhru imma wkoll sabiex ikunu konxji minn xi impatt negattiv qabel jinghata l-kunsens. L-Istandard huwa miftuħ għal konsultazzjoni pubblika sal-Ġimgħa, 26 ta' Mejju, 2017.